শিল্পমন্ত্রী আমির হোসেন আমু বলেছেন, দেশে জনশক্তির দক্ষতার অভাবে আমাদের দেশের লোকজন বিশ্বের বিভিন্ন দেশে মানবেতর জীবন যাপন করছেন। দেশে ১৭ কোটি জনসংখ্যা থাকলেও সেই তুলনায় দেশে দক্ষ জনশক্তির অভাব রয়েছে। দেশকে এগিয়ে নিয়ে যাওয়ার জন্য দক্ষ জনশক্তি প্রয়োজন। সেক্ষেত্রে সরকার দক্ষ জনশক্তি তৈরিতে কাজ করে যাচ্ছে। গতকাল দক্ষিণ কোরিয়ার উন্নয়ন সংস্থা কোইকার আর্থিক ও কারিগরি সহায়তায় নরসিংদীর পলাশে ঘোড়াশাল সারকারখানায় শিল্প মন্ত্রণালয়ের অধীনস্থ বাংলাদেশ কেমিক্যাল ইন্ড্রাষ্ট্রিজ কর্পোরেশনের আওতায় পরিচালিত ট্রেনিং ইন্সষ্টিটিউট ফর কেমিক্যাল ইন্ড্রাষ্ট্রিজের (টিআইসিআই) আধুনিকায়ন ও শক্তিশালীকরণ প্রকল্পটি উদ্বোধন কালে তিনি এসব কথা বলেন।